
לכבוד
המאגר הישראלי לביטוחי רכב חובה - הפול
מרח' האצ"ל  1
ראשון לציון 75070
באמצעות פקס: 03-9519141
ח.נ.,
	
		הנדון:	תאונה מיום 31.3.2016
רכב מ.ר. 69-918-72
הנפגע: ישראל רוקח, ת.ז. 27251065
1. ביום 31.3.16 בשעה 15:20 או בסמוך לכך, ברחוב דרך בן גוריון 69, בבת ים, היה הרכב שבנדון, אשר היה נהוג ע״י מרשי מעורב בתאונה ומרשי נפגע ונחבל בגופו (להלן: "התאונה").	
מצ״ב אישור משטרה, רישיון רכב, אישור ביטוחי וצילום רישיון נהיגה, מסומנים "1 - 5".
1. ממקום התאונה פונה מרשי באמבולנס לבית החולים וולפסון, בחולון, שם אובחנו חבלות באגן וברגל שמאל, לאחר קבלת טיפול רפואי ראשוני שוחרר מרשי לביתו עם הגבלה ניכרת בתנועות כף רגל שמאל כשרגלו חבושה בהמלצה למנוחה, נטילת משככי כאבים והמשך מעקב רפואי.

1. נוכח כאבים, הגבלה בתנועות וקושי בתפקוד המשיך מרשי במעקב רפואי במסגרת קופת החולים, הופנה לביצוע טיפולי פיזיותרפיה ומנוחה בת חודש ימים.
מצ״ב תעודות רפואיות, מסומנות ״6 – 14״
1. מרשי המשיך במעקב הרפואי במסגרת קופת החולים ובמסגרת פרטית. 
1. כאן המקום לציין כי בשלהי 2015 נפגע מרשי ונאלץ לעבור ניתוח בקרסול שמאל. בטרם החלים מתוצאות הניתוח נפגע מרשי בתאונה דנן והדבר פגע בהחלמתו ואילץ אותו לשוב למעקב רפואי קפדני וקושי ניכר בתפקוד.
1. מרשי אשר טופל, בין היתר, ע"י ד"ר גונן חבה, מומחה בכירורגיה אורתופדית, אשר קבע את נכותו כתוצאה מהתאונה דנן בשיעור של 15% לצמיתות בגין הגבלה בתנועות לפי סעיף ליקוי 48(3)ב.ונכות צמיתה בשיעור 10% בגין השפעה קלה על יכולות התפקוד לפי סעיף ליקוי 35(1)ב.
רצ"ב חוות דעת ד"ר חבה, מסומנת "?".
1. מרשי, מציל בחופי הים ובנוסף עובד כנהג, עבודתו כרוכה מעצם טיבה וטבעה בכשירות פיזית. מחמת התאונה ותוצאותיה מתקשה מרשי בביצוע עבודתו, נזקק להפוגות ממושכות במהלכה, נמנע מלעבוד שעות נוספות, לקחת משמרות נוספות ולהעניק שיעורי שחיה ונגרמו לו הפסדי שכר.
1. מאז התאונה, סובל מרשי מכאבים ומהגבלה בתנועות קרסול וכף רגל שמאל, מקושי בהליכה ועמידה ממושכות, מקושי בעליה וירידת מדרגות, מקושי בהליכה בשטחים שאינם מישוריים, מחוסר יציבות והטיפולים בו צפויים להימשך גם בעתיד.	
1. מרשי מוגבל מאז התאונה בביצוע פעולות יומיומיות שונות, נזקק לעזרת הזולת ויזקק לכך גם בעתיד.
1. נוכח מגבלותיו מחמת התאונה ותוצאותיה נזקק מרשי להוצאות בגין הסעות מיוחדות ומוניות ויזדקק להוצאות אלה גם בעתיד.
1. בנסיבות המתוארות לעיל, ואך על מנת לייתר את הצורך בהגשת תביעה ובקשה למינוי מומחים אהיה מוכן להמליץ בפני מרשי, על סילוק תביעתו תמורת פיצוי גלובאלי בסך 350,000 ₪.
1. לחילופין, אודה לקבלת רשימת מומחים מוסכמים לצורך בדיקת מרשי וקביעת נכותו כתוצאה מהתאונה.
1. לעיונכם וקבלת עמדתכם העניינית אודה.

* לנוחותכם, מצורף בזאת ייפוי כח וטופס ויתור על סודיות רפואית חתומים בידי מרשי שבנדון.

